## Masura 7/6B

|  |  |
| --- | --- |
| Denumirea măsurii | „Incurajarea investitiilor pentru reinnoirea satelor” |
| Codul măsurii | M7/6B |
| Tipul măsurii | Investiţii |
| 1. **Descrierea generală a măsurii, inclusiv a logicii de interventie a acesteia si a contributiei la prioritatile strategiei, la domeniile de interventie, la obiectivele transversale si a complementaritatii cu alte masuri din SDL** | |
| 1. Justificare si corelare cu analiza SWOT a masurii | |
| Măsura va contribui la îmbunătăţirea sau extinderea serviciilor locale de bază destinate populației rurale, inclusiv a celor de agrement, culturale și a infrastructurii aferente; îmbunătățirea infrastructurii la scară mică (inclusiv investiții în domeniul energiei din surse regenerabile și al economisirii energiei) dar şi păstrarea şi conservarea patrimoniului local.  Dezvoltarea socio-economică a spaţiului rural este indispensabil legată de existenţa unei infrastructuri rurale de calitate și de accesibilitatea populaţiei la serviciile de bază. Infrastructura si serviciile de baza neadecvate constituie principalele elemente care mentin decalajul accentuat dintre zonele rurale si zonele urbane si care reprezinta o piedica in calea egalitatii de sanse si a dezvoltarii socio-economice a teritoriului. Implementarea acestei masuri va contribui la diminuarea tendintelor de declin social si economic si la cresterea atractivitatii teritoriului Podu Înalt.  Populatia din teritoriul GAL manifesta tendinte de imbatranire si de emigrare, in special a tinerilor. In teritoriul GAL, sunt 3 UAT cu populatia mai mica de 2000 locuitori, iar acest lucru restrictioneaza accesul acestora la anumite finantari din PNDR 2014-2020.  Administraţiile locale sunt deficitare la nivelul dotărilor cu maşini şi utilaje moderne pentru intervenţii la situaţiile de urgenţă. De asemenea, nu dispun de utilaje de intervenţie la situaţiile de calamitatăţi naturale (inundaţii, alunecări de teren, zăpezi abundente) etc.  În privinţa situaţiilor de urgenţă s-a constatat că în zonă există unităţi ale pompierilor voluntari locali, care pot interveni în mod corespunzător în cazuri de situații de urgență, pot ajunge și acționa foarte repede. Aceste unitati locale pot interveni mai repede in cazul situatiilor de urgenta din teritoriul de referinta, in comparatie cu angajatii ISU din orasele cele mai apropiate, respectiv Vaslui si Bârlad. Unitățile pompierilor voluntari locali, nu dispun de toate echipamentele de specialitate necesare, acestea nefiind capabile sa raspunda tuturor tipurilor de solicitari; astfel s-a identificat nevoia de dotare cu echipamente necesare pentru funcţionarea optimă a unitatilor de interventie in situatii de urgenta.  Capitalul uman prezintă o importanţă deosebită fiind „motorul” pentru dezvoltarea rurală durabilă. Dezvoltarea rurală si diversificarea economiei rurale depind în principal de nivelul educatiei, al cunoştinţelor şi calificării forţei de muncă. Deşi numărul de şcoli din teritoriul GAL depăşeste necesităţile de şcolarizare, mai ales pe trendul descrescător al populaţiei, calitatea educaţiei este scăzută, pe de o parte din cauza slabei dotări a infrastructurii educaţionale, iar pe de altă parte, datorită nivelului de pregătire al cadrelor didactice. Cele mai multe dintre şcoli au nevoie de renovări, mobilier, utilităţi de bază, punerea în siguranţă la seisme şi incendii şi de dotări cu materiale didactice moderne şi de calitate.  Dificultăţile populaţiei sunt legate de accesul la serviciile medicale, acesta fiind împiedicat de serviciile de transport deficitare, cu un impact negativ asupra fluxului urban–rural al cadrelor medicale şi al intervenţiilor în caz de urgenţă dar şi de infrastructura medicală insuficientă mai ales în domeniul stomatologic.  Din datele culese în teren se pot trage câteva concluzii:  -nivelul de asigurare a serviciilor publice este foarte scăzut în majoritatea comunelor din teritoriul GAL, infrastructura sociala deficitară;  -există o mare deschidere, disponibilitate şi expertiză din partea autorităţilor publice locale pentru efectuarea de proiecte de investiţii pentru asigurarea infrastructurii locala;  -există o largă deschidere pentru dezvoltare de parteneriate în vederea accesării fondurilor nerambursabile necesare îmbunătăţirii calităţii vieţii pentru populatia rurala;  Legatura masurii cu nevoile:  Masura propusa va contribui la solutionarea urmatoarelor nevoi:  N5.Reducerea sărăciei, menţinerea locurilor de muncă şi crearea altora noi;  N9.Utilizarea surselor alternative de producere a energiei electrice si termice;  N10.Asigurarea managementului gunoiului de grajd şi valorificarea acestuia ca îngrăşământ natural/ecologic;  N11.Păstrarea şi conservarea unor tradiţii, obiceiuri şi meşteşuguri locale;  N12.Asigurarea accesului la servicii publice de calitate si adaptarea infrastructurii la standardele de funcţionare în siguranţă;  N13.Cooperare si parteneriate la nivel local, national si international pentru dezvoltarea locala. | |
| 1. Obiectiv de dezvoltare rurală: | |
| Reg. (UE) nr. 1305/2013, art. 4:  (iii) Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă. | |
| 1. Obiective specifice ale măsurii M7/6B: | |
| Masura indeplineste urmatoarele obiective specifice acesteia:   * Îmbunătățirea securităţii şi a serviciilor publice locale prin dotarea acestora cu utilaje si echipamente necesare; * Îmbunătățirea condițiilor de viață a locuitorilor prin amenajarea spațiilor publice locale; * Dezvoltarea serviciilor publice locale pentru susţinerea mediului de afaceri local; * Îmbunătățirea infrastructurii de agrement și turistice locale; * Investitii in crearea, imbunatatirea, adaptarea la standardele de functionare in siguranta sau extinderea tuturor tipurilor de infrastructura la scara mica, incluzand investitii in energie regenerabila si economisirea energiei. | |
| 1. Contribuţie la prioritatea/priorităţile prevăzute la art.5, Reg.(UE) nr.1305/2013 | |
| Masura contribuie la prioritatile: P1: Încurajarea transferului de cunoștințe și a inovării în agricultură, silvicultură și în zonele rurale; P6. Promovarea incluziunii sociale, a reducerii sărăciei şi a dezvoltării economice în zonele rurale. | |
| 1. Masura corespunde obiectivelor art. 20 din Reg.(UE) nr.1305/2013; | |
| 1. Masura contribuie la Domeniul de Interventie 6B; | |
| 1. Masura contribuie la obiectivele transversale ale Reg.(UE) 1305/2013: | |
| Măsura contribuie la urmatoarele obiective transversale: mediu si inovare. | |
| 1. Complementaritatea cu alte măsuri din SDL: | |
| Masura M7/6B poate fi complementara cu masura M1/1A. | |
| 1. Sinergia cu alte măsuri din SDL: | |
| Aceasta masura este sinergica cu masurile M4/6A, M5/6B şi M6/6B din SDL si conduc la realizarea prioritatii P6. | |
| 1. **Valoarea adăugată a măsurii** | |
| * Valoarea adaugata a masurii deriva din urmatoarele: * Îmbunătăţirea condiţiilor de viaţă pentru locuitorii din teritoriul GAL; * Îmbunătăţirea infrastructurii rurale crează premizele de dezvoltare a activităţilor economice din teritoriul GAL; * Dezvoltarea resurselor umane și utilizarea de know-how; * Crearea de noi locuri de muncă. | |
| 1. **Trimiteri la alte acte legislative** | |
| Legislație UE  Directiva 2000/60/CE a Parlamentului European şi a Consiliului din 23 octombrie 2000  Directiva 91/271/CEE privind epurarea apelor uzate urbane  Directiva 98/83/EC privind calitatea apei destinate consumului uman  Reg.(UE)nr.1407/2013, Reg.(UE)nr.1303/2013, Reg.(UE)nr.480/2014, Reg.(UE)nr. 808/2014 de stabilire a normelor de aplicare a Reg.(UE)Nr.1305/2013, Reg.(UE)1305/2013, Reg.(UE) nr.807/2014;  Legislație Națională  Ordonanța Guvernului nr. 43/1997 privind regimul drumurilor;  Legea nr.1/2011 a educaţiei naţionale, cu modificările și completările ulterioare;  Hotărârea Guvernului nr. 866/2008 privind aprobarea calificărilor profesionale pentru care se asigură pregătirea din învățământul preuniversitar precum și durata de școlarizare;  Legea nr.263/2007 privind înfiinţarea, organizarea şi funcţionarea creşelor;  Legea nr.215/2001 a administrației publice locale-republicată;  Legea nr.422/2001 privind protejarea monumentelor;  Legea nr.489/2006 privind libertatea religiei și regimul general al cultelor – republicată;  Ordinul nr.2260 din 18 aprilie 2008 privind aprobarea Normelor metodologice de clasare şi  inventariere a monumentelor istorice, cu modificările și completările ulterioare;  Legea nr.143/2007 privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.  OG nr. 26/2000 cu privire la asociații și fundații, cu modificările și completările ulterioare; | |
| 1. **Beneficiari direcţi/indirecţi (grup ţintă)** | |
| 4.1. Beneficiari direcţi | |
| * Comunele definite conform legislației în vigoare; * ONG-uri definite conform legislației în vigoare; * Unități de cult definite conform legislației în vigoare; | |
| 4.2. Beneficiarii indirecţi | |
| * Populația locală; * Mediul de afaceri din teritoriu; * ONG-uri din teritoriu. | |
| 1. **Tip de sprijin (conform art. 67 din Reg. (UE) nr.1303/2013)** | |
| * Rambursarea costurilor eligibile suportate şi plătite efectiv de solicitant; * Plăţi în avans, cu condiţia constituirii unei garanţii echivalente corespunzătoare procentului de 100% din valoarea avansului, în conformitate cu art.45(4) şi art.63 ale Reg.(UE) nr. 1305/2013. | |
| 1. **Tipuri de acţiuni eligibile şi neeligibile** | |
| Prin această măsură se vor finanţa exclusiv proiectele de investiţii de pe teritoriul GAL-ului, propuse în urma acţiunilor de consultare/animare realizate pentru elaborarea SDL:  (a) investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei;  (b) investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente;  (c) investiții de uz public în infrastructura locala de agrement;  (d) studii asociate cu întreținerea, refacerea și modernizarea patrimoniului cultural și natural al satelor, al peisajelor rurale și al siturilor de înaltă valoare naturală, inclusiv cu aspectele socio-economice conexe, precum și acțiuni de sensibilizare ecologică;  (e) investiții orientate spre transferul activităților și transformarea clădirilor sau a altor instalații aflate în interiorul sau în apropierea așezărilor rurale, în scopul îmbunătățirii calității vieții sau al creșterii performanței de mediu a așezării respective.  Actiuni neeligibile:  • alte actiuni neeligibile prevazute de Reg. 1303/2013, Reg. 1305/2013, Reg. 807/2014  Nu se acceptă achiziţionarea de utilaje sau echipamente second hand. | |
| 1. **Condiţii de eligibilitate** | |
| Solicitantul trebuie sa faca parte din categoria beneficiarilor eligibili;  Solicitantul nu trebuie să fie în insolvență sau incapacitate de plată;  Investiția trebuie să fie în corelare cu strategia de dezvoltare locală aprobată, corespunzătoare domeniului de investiții;  Investiția trebuie să se încadreze în cel puțin unul din tipurile de sprijin prevăzute prin măsură;  Investiția trebuie să demonstreze necesitatea, oportunitatea și potențialul economic al  acesteia;  Investiția să se realizeze în teritoriul GAL Podu Înalt;  Solicitantul se angajează să asigure întreținerea/mentenanța investiției pe o perioadă de minim 5 ani, de la ultima plată. | |
| 1. **Criterii de selecţie** | |
| 1. Investitia stimuleaza dezvoltarea mediului local de afaceri; 2. Investitia creste nivelul de calitate a vietii populatiei din UAT; | |
| 1. **Sume aplicabile şi rata sprijinului** | |
| 9.1. Justificare | |
| Proiectele din cadrul acestei măsuri sunt din categoria operaţiunilor negeneratoare de venit. Beneficiarii sprijiniti prin aceasta masura sunt administratiile publice locale din teritoriul GAL. Acestea, conform analizei SWOT, exista nevoi de dezvoltare a infrastructurii la scara mica, de dotare cu utilaje si echipamente specifice serviciilor publice locale care sa contribuie la cresterea calitatii vietii din UAT-urile din GAL.  Conform analizei diagnostic din Cap. I, teritoriul GAL Podu Inalt este o zona saraca, 14 din 16 UAT avand IDUL mai mic de 55, iar veniturile proprii ale consiliilor locale pentru dotari si investitii în infrastructura locală la scară mică sunt reduse. | |
| 9.2. Sume aplicabile şi rata sprijinului: | |
| Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele negeneratoare de venit aplicate de autoritățile publice locale, iar valoarea maxima a ajutorului public nerambursabil pe proiect va fi stabilita in cadrul apelului de selectie. | |
| 1. **Indicatori de monitorizare** | |
| Cheltuieli publice totale (euro).  Populaţie netă care beneficiaza de servicii/infrastructuri imbunatatite. | |